ชายผู้ปลุกปั้นไก่
ศึกพรีเมียร์ลีกชั่วโมงนี้ไม่มีใครไม่รู้จัก ไก่เดือยทอง ทอตแนม ฮอตสเปอร์ ที่สร้างผลงานกระหึ่มลีกและเวทียุโรปในช่วง 3 ปีที่ผ่านมา เรียกได้ว่าตอนนี้ขยับขึ้นมาอยู่ในระดับแถวหน้าของลีกผู้ดี,สเปอร์สถือว่าเป็นอีกทีมที่เก่าแก่ในศึกลูกหนังอังกฤษและเคยคว้าแชมป์ลีกสูงสุดมาแล้ว 2 ครั้งในฤดูกาล 1950-1951 และ 1960-1961 หลังจากนั้นก็ไม่ได้สัมผัสคำว่าแชมป์ลีกมานานกว่า 57 ปีแล้ว ถ้วยใบล่าสุดที่คว้ามาครองได้ก็ คือถ้วยคาร์ลิงคัพหรือลีกคัพเดิม ที่คว้ามาครองได้ในฤดูกาล 2007-2008,ก่อนหน้านี้สเปอร์ส เป็นเพียงแค่ทีมระดับกลางของตาราง อาจจะมีวูบวาบในการขึ้นไปนำหัวตารางอยู่บ้าง แต่สุดท้ายก็ต้านทานแรงเสียดสีระยะยาวไม่ได้จนหล่นมารั้งอันดับ 5 และ 6 แต่ก็ยังคว้าสิทธิ์ไปเล่นฟุตบอล ยูฟ่า ยูโรปา ลีก ได้เป็นประจำไม่ขาดตกบกพร่อง,แต่หลังจากการเข้ามาของเมาริซิโอ โปเซ็ตติโน กุนซือชาวอาร์เจนไตน์ที่ย้ายมาจาก นักบุญ เซาแธมป์ตัน ในปี 2014 ก็สร้างความเปลี่ยนแปลงครั้งใหญ่ให้กับสโมสรไปโดยสิ้นเชิง แม้ว่าจะ ฤดูกาลแรกจะลองผิดลองถูกแต่ก็สามารถพาทีมจบอันดับ 5 ของตาราง,หลังจากนั้นอีก 3 ฤดูกาลที่ผ่านมาเปลี่ยนจากขาประจำยูฟ่า ยูโรปา ลีก ก็กลายเป็นทีมหลักในศึก ยูฟ่า แชมเปียนส์ลีก แทนได้ โดยเบียด ยักษ์ใหญ่ของลีกอย่างแมนฯ ยูไนเต็ด, ลิเวอร์พูล, เชลซี และอาร์เซนอล หล่นมาเล่นในยูโรปา ลีก แทน โดยในฤดูกาล 2016-2017 พอช ก็ได้พาสเปอร์สก้าวขึ้นไปจบอันดับ 2 ของลีกในที่สุด,แม้ว่าจะมีงบประมาณในการทำทีมไม่ได้มากเท่าที่ควร แต่โปเซ็ตติโนก็สามารถพาทีมก้าวขึ้นมาเป็นทีมชั้นนำของพรีเมียร์ลีกได้ ด้วยสไตล์การเล่นเกมรุกที่ค่อนข้างรวดเร็วและดุดัน ขณะที่แนวรับแม้ว่าจะแน่นปึ้กเท่าไร แต่ก็ยังสร้างความลำบากใจให้ทุกทีมที่เจอ,เนื่องจากงบประมาณที่มีไม่เยอะทำให้พอช ต้องหันมาปั้นดาวรุ่งขึ้นมาเสริมทีม และกุนซือวัย 46 ปีก็สามารถปั้นดาวรุ่งขึ้นมาประดับลีกและทีมชาติอังกฤษได้ในระยะเวลาเพียงแค่ 2-3 ปีเท่านั้น ผลงานชิ้นโบแดงเลยก็คือแฮร์รี เคน แม้ว่าจะถูกเรียกขึ้นมาอยู่ในทีมชุดใหญ่ฤดูกาล 2013-2014 แต่ก็ลงเล่นไปเพียงแค่ 9 นัดเท่านั้น,แต่หลังจากพอช เข้ามาก็ปั้นเคนให้เป็นดาวยิงเบอร์ 1 ของทีมได้อย่างรวดเร็วในฤดูกาลแรกที่เขาคุมทีม กองหน้าทีมชาติอังกฤษซัดไป 24 ลูกทุกรายการ หลังจากนั้นก็ยิงระเบิดระเบ้อซัดไป 28 ลูก ฤดูกาล 2015-2016, 35 ลูกฤดูกาล 2016-2017 และฤดูกาลล่าสุดกดไป 41 เม็ด,นอกจากนั้นก็ยังมีเดเล อัลลี เพลย์เมกเกอร์จอมเทคนิคที่ถือว่าเป็นอีกหนึ่งผลผลิตที่ปั้นมาจนโด่งดังเรียกได้ว่าถ้าไม่เจ็บก็กลายเป็นขาประจำทีมชาติอังกฤษ เช่นเดียวกับเอริค ไดเออร์, ไคล์ วอล์คเกอร์, แดนนี โรส ที่อยู่ในทัพ สิงโตคำราม ประจำเช่นกันถ้าไม่มีปัญหาเจ็บรบกวน,นี่ยังไม่นับรวมบรรดานักเตะต่างชาติที่เสริมเขี้ยวเล็บจนกลายเป็นนักเตะชั้นนำไม่ว่าจะเป็นคริสเตียน อีริคเซน, เอริค ลาเมลา, ฮง มินซง ที่เรียกว่าเป็นตัวอันตรายในลีกอยู่ในตอนนี้,เรียกได้ว่าการต่อสัญญาของ พอช ออกไปจนถึงปี 2023 นั้น สร้างความยินดีให้กับสาวก ไก่เดือยทอง เป็นอย่างมาก เพราะเชื่อว่ากุนซือชาวอาร์เจนไตน์จะเป็นหนทางสว่างที่จะให้ทีมกลับมาก้าวอยู่บนลีกสูงสุดอีกครั้ง,ใช่ว่าจะไม่มีโอกาส เพียงแค่ดาเนียล เลวี ประธานสโมสรฯ ยอมใจป้ำให้เงินช็อปปิ้งซื้อนักเตะระดับบิ๊กเนมมาสักคนหรือสองคน ผนึกกำลังฟอร์มแบบนี้สร้างแรงสั่นสะเทือนในลีกได้แน่,และอาจจะแชมป์พรีเมียร์ลีกชื่อว่า ทอตแนม ฮอตสเปอร์ ในไม่ช้านี้.,มะระหวาน
สเปอร์สถือว่าเป็นอีกทีมที่เก่าแก่ในศึกลูกหนังอังกฤษและเคยคว้าแชมป์ลีกสูงสุดมาแล้ว 2 ครั้งในฤดูกาล 1950-1951
พรีเมียร์ลีก,ทอตแนม ฮอตสเปอร์,เมาริซิโอ โปเชตติโน,ตะลุยฟุตบอลโลก,มะระหวาน